recursal/SuperWikiNEXT-32B huggingface dataset:
**Նեզու Կաիչիրո** (ճապ.՝ 根津 嘉一郎, օգոստոսի 1, 1860(1860-08-01), Yamanashi district - հունվարի 4, 1940(1940-01-04), Տոկիո, Ճապոնիա), ճապոնացի բիզնեսմեն, ազգային քաղաքական գործիչ և բարեգործ։

Վաղ կյանք և կարիերա
-------------------

Ծնվել է Ճապոնիայի Յամանաշի քաղաքում, հարուստ ընտանիքում, 1897 թվականին տեղափոխվել է Տոկիո և ինքնուրույն կարողացել ստեղծել իր եկամուտը։

Նեզուն 1904 թվականին ընտրվել է, Ճապոնիայի պառլամենտի անդամ։ Նա 1926 թվականին ընտրվել է, որպես խորհրդարանական պալատի անդամ։

1905 թվականին Նեզուն դարձավ Կանտո շրջանի Տոբու երկագծի նախագահ և կարողացավ զարգացնել ընկերությունը և մեծ եկամուտ ունենալ։ Նրա մյուս բիզնեսների մեջ են մտնում «Տոկիա Բաշա Տեցուդո» (երկաթգիծ), «Տոկիո Դենտո» (էլեկտրական լույսի ընկերություն) և «Տոկիա Գազ» ընկերությունները։

Բարեգործական գործուներություն
-----------------------------

1909 թվականին մեկնեց ԱՄՆ Շիբուսավա Էիիչիի հետ առևտրական համագործակցություններ իրականացնելու համար։ Նա ոգեշնչվեց ամերիկյան արդյունաբերական խանդավառությունից և բարեգործական ակցիաներից և Ճապոնիա վերադառնալով նա այնտեղ կազմակերպեց կրթությանը և մշակույթին նպաստող բարեգործական ակցիաներ։

Նեզուի հիշատակին նվիրված թանգարան, Յամանաշի
Նեզուն շատ հետաքրքրված էր ճապոնական թեյի արարողություններով և նա դրա մշակույթը կարողացավ ավելի տարածել արևելաասիական երկրներում։ Նրա հովանավորությամբ կառուցվել է թանգարան Տոկիոյի Մինատո շրջանում։ Թանգարանը վերակառուցվել է 2006 թվականին, ճապոնական ժամանակակից արվեստի ներկայացուցիչ Կենգո Կումայի կողմից, բայց թանգարանի այգիները, որտեղ հավաքված են թեյի արարողության պարագաները, ամբողջությամբ նույնն է մնացել։

1933 թվականին կառուցված նրա տունը ներկայումս ծառայում է որպես նրա տուն-թանգարան։

Ծանոթագրություններ
------------------

1. ↑  Cybriwsky Roman (2011)։ *Historical Dictionary of Tokyo* (Second ed.)։ Lanham: The ScarecrowPress։ էջ 161։ ISBN 978-0-8108-3234-3
2. ↑  «Portraits of Modern Japanese Historical Figures»։ *National Diet Library, Japan*։ National Diet Library, Japan
3. ↑  Yamamoto Tadashi (1998)։ *The Nonprofit Sector in Japan*։ Manchester: Manchester University Press։ էջ 31։ ISBN 0-7190-5385-4
4. ↑  «1909 Business Mission»։ *Shibusawa Eiichi Memorial Foundation*։ Shibusawa Eiichi Memorial Foundation։ Վերցված է մայիսի 16, 2016

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave · WikiTree |
|  |
| Չափորոշչային վերահսկողություն | GND: 109357982X · LCCN: n78080213 · NDL: 00374237 · VIAF: 20948496 · WorldCat VIAF: 20948496 |

 |
*Վիքիպեդիայում կան հոդվածներ Ասատրյան ազգանունով այլ մարդկանց մասին։*

**Նելլի Օնիկի Ասատրյան** (հոկտեմբերի 6, 1944(1944-10-06), Երևան, Հայկական ԽՍՀ, ԽՍՀՄ), հայ նկարչուհի, գոբելենագործ։ ԽՍՀՄ նկարիչների միության անդամ (1966)։

Կենսագրություն
--------------

1966 թվականին ավարտել է Երևանի գեղարվեստի ուսումնարանը, 1971 թվականին՝ Երևանի պետական գեղարվեստա-թատերական ինստիտուտը։
Ստեղծագործում է հիմնականում գոբելենի և գրաֆիկայի բնագավառում։

Ասատրյանի աշխատանքներով հետաքրքրված մի շարք ճարտարապետներ առաջարկել են նկարչուհուն մասնակցել ճարտարապետական կառույցների ինտերիերի ձևավորմանը։ Աշխատանքներից գտնվում են Երևանի մարզահամերգային համալիրում, Դիլիջանի կինոմատոգրաֆիստների տանը, «Դվին» համալիրում, Եղիշե Չարենցի տուն-թանգարանում, Արամ Խաչատրյանի տուն-թանգարանում, գոբելենային աշխատանքներից պահպանվում են Սարդարապատի թանգարանում, Հայաստանի ազգային պատկերասրահում, տարբեր անհատական հավաքածուներում։

Ստեղծագործություններ
--------------------

Գործերից են՝

* «Պոեզիա։ Հայաստան» (1975, Կարեն Դեմիրճյանի անվան մարզահամերգային համալիր) գոբելեն
* «Երիտասարդություն» (1976, Երիտասարդության պալատ) գոբելեն
* «Դիլիջան» (1977, Դիլիջանի կինեմատոգրաֆիստների տուն) գոբելեն
* «Քրիստոսի փորձությունը անապատում», 1996, գրաֆիկական շարքեր
* «Ադամն ու Եվան դրախտում», 1996, գրաֆիկական շարքեր

Նելլի Ասատրյանի «Բեատրիչեն ուղեկցում է Դանթեին յոթերորդ երկինք» և «Բեատրիչեն ու Դանթեն դրախտի դռների մոտ» (երկուսն էլ՝ 2001) գրաֆիկական գործերը ցուցադրվել են Ռավեննայում։ «Հայաստան» գոբելենը Լատվիայում մասնակցել է գոբելենի միջազգային սիմպոզիումին։

Նելլի Ասատրյանի աշխատանքների թեմատիկան բազմազան է՝ դիմանկարներ, հունական դիցաբանություն, Աստվածաշնչյան թեմաներ, Դանթեական շարք, կրկեսային և այլ թեմատիկ գրաֆիկական աշխատանքներ, ինչպես նաև աշխատանքներ արված քրոջ՝ Անահիտ Ասատրյանի պոեզիայի հիման վրա։

Ցուցահանդեսներ
--------------

Անհատական ցուցահանդեսներ է ունեցել Երևանում (1996, 2004, 2021)։ Ասատրյանի աշխատանքները ցուցադրվել են Հունաստանում, Իտալիայում, Ռուսաստանում։

Պատկերասրահ
-----------

* Նելլի Ասատրյանի աշխատանքների ցուցահանդեսը Հայաստանի նկարիչների միությունում, 2021Նելլի Ասատրյանի աշխատանքների ցուցահանդեսը Հայաստանի նկարիչների միությունում, 2021
* Նելլի Ասատրյանի աշխատանքների ցուցահանդեսը Հայաստանի նկարիչների միությունում, 2021Նելլի Ասատրյանի աշխատանքների ցուցահանդեսը Հայաստանի նկարիչների միությունում, 2021

Ծանոթագրություններ
------------------

1. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*
2. ↑  «Շտեմարան - Հավաքածու - Հայաստանի ազգային պատկերասրահ»։ *www.gallery.am*։ Վերցված է 2021-07-26
3. ↑  Նելլի Ասատրյան (Գրաֆիկա, ալբոմ), 2021, ISBN 978-9939-0-3680-9
4. ↑  Աբունց Սոնա (2021-07-17)։ «Գոբելեն ու գրաֆիկա. տեղի ունեցավ նկարչուհի Նելլի Ասատրյանի ցուցահանդեսը»։ *FreeNews* (hy-AM)։ Վերցված է 2021-07-19

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |
|  |
| Չափորոշչային վերահսկողություն | ՀԳՀԳ: 17365 |

 |
*Վիքիպեդիայում կան հոդվածներ Մելքոնյան ազգանունով այլ մարդկանց մասին։*

**Միսակ Վաղարշակի Մելքոնյան** (մարտի 13, 1938(1938-03-13), Ծեբելդա, Գուլրիփշի շրջան, Աբխազիա - նոյեմբերի 7, 2008(2008-11-07), Յալթա, Ղրիմի Ինքնավար Հանրապետություն, Ուկրաինա), այգեգործ-ընտրասերումնաբան։ Կենսաբանական գիտությունների դոկտոր (1981), պրոֆեսոր (1993), ՀՀ ԳԱԱ ակադեմիկոս (1996, թղթակից անդամ՝ 1990 թվականից)։

Կենսագրություն
--------------

1963 թվականին ավարտել է Հայաստանի գյուղատնտեսական ինստիտուտը։ 1975-1985 թվականներին եղել է Խաղողագործության, գինեգործության և պտղաբուծության ԳՀԻ փոխտնօրենը, 1985-1987 թվականներին` ՀԽՍՀ արդյունաբերության նախարարության միավորման ղեկավար, 1987-1994 թվականներին` Էջմիածնի «Զվարթնոց» ԱՄ-ի գլխավոր տնօրեն, 1994 թվականից՝ Յալտայի «Մագարաչ» խաղողագործության, գինեգործության ԳՀԻ խաղողի ընտրասերման բաժնի վարիչ։ Եղել է Ղրիմի ԳԱ անդամ, խաղողագործության և գինեգործության միջազգային ակադեմիայի անդամ։

Գործունեություն
---------------

Աշխատանքները վերաբերում են խաղողի վազի հետերոզիսի օրինաչափությունների, բերքի որակը որոշող կենսաքիմիական ու ֆիզիոլոգիական ցուցանիշների, խաղողի հիբրիդային սերնդում ժառանգականության բնույթի, բերքատվության, հիվանդա-ցրտադիմացկունության խնդիրներին։ Նկարագրել է հետերոզիսային նոր սորտեր։ Խաղողի Մեղրաբույր, Ակնալիճ, Զեյթունի, Բերքանուշ, Առատաբեր, Մուսալեռ, Աբովյանի նոր սորտերի հեղինակներից է։

Երկեր
-----

* О виноградарстве Франции, Е. 1976.
* Гетерозис винограда, М. 1986.

Ծանոթագրություններ
------------------

1. ↑  «ՀՀ գիտությունների ազգային ակադեմիայի իսկական անդամներ»։ Վերցված է 2023-07-11
2. ↑  *Ով ով է. Հայեր. Կենսագրական հանրագիտարան, հատոր երկրորդ, Երևան, 2007*

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ՀՀ ԳԱԱ |
|  |
| Չափորոշչային վերահսկողություն | ՀԳՀԳ: 11775 |

 |
**Model–view–controller** (**MVC**, «մոդել-տեսք-կառավարիչ»)՝ ծրագրային նախագծման ձևանմուշ է, որի նպատակն է մշակել ծրագրեր, որոնք պարունակում են օգտագործողի ինտերֆեյս (անգլ.՝ UI)։ Նրա նպատակն է ծրագիրը բաժանել 3 մասի, որը կապահովի տվյալների մշակման անկախությունը օգտագործողի ինտերֆեյսից։

Նկարագրություն
--------------

A typical collaboration of the MVC components.
Ինչպես և բոլոր նախագծման ձևանմուշները՝ MVC-ն ներկայացնում է միայն խնդրի լուծման սկզբունքը, իսկ արդեն յուրաքանչյուր կոնկրետ խնդրի լուծուման համար կարող են կիրառվել MVC-ի ձևափոխված տարբերակներ։ MVC ճարտարապետությամբ համակարգերը նաև հեշտ է թեստավորել։ Քանի որ համակարգի ամբողջ բիզնես տրամաբանությունը գտնվում է Մոդելների մեջ, նրանց հեշտ է վերագործարկել և ստուգել նրանց աշխատանքը թեստային ծրագրում։

### Բաղկացուցիչ մասեր

* Մոդել (անգլ.՝ Model) - ապահովում է ծրագրի աշխատանքը տվյալների հետ, բիզնես տրամաբանությունը
* Տեսք/Ներկայացում (անգլ.՝ View) - պատասխանատու է ծրագրի արտաքին տեսքի կառուցման համար, որի հետ աշխատում է օգտագործողը
* Կառավարիչ (անգլ.՝ Controller) - ապահովում է կապը Մոդելի և Տեսքի միջև

### Աշխատանք

* Կառավարիչը (անգլ.՝ Controller) ստանում է հրահանգը սովորաբար Տեսքից, որոշում է որ Մոդելին կանչի հրամանը մշակելու համար, Մոդելի աշխատանքից հետո կանչում է համապատասխան Տեսքը, փոխանցելով նրան Մոդելը։
* Մոդել տրամադրում է մեթոդներ տվյալների հետ աշխատանքի համար։ Նրա որոշակի մեթոդի կանչի դեպքում այն կարող է տվյալներ ներմուծել կամ ստանալ օրինակ՝ տվյալների բազայից կամ կատարել ավելի բարդ գործողություններ տվյալների հետ։
* Տեսքը ստանում է համապատասխան Մոդելը, որի տվյալների հիման վրա կառուցում է օգտագործողի ինտերֆեյսը։

Օգտագործումը Վեբ համակարգերում
------------------------------

MVC-ն լայն կիրառություն ունի Վեբ համակարգերի ստեղծման մեջ։ Գոյություն ունեն բազմաթիվ framework-ներ MVC կառուցվածքով ինչպիսիք են՝ Laravel, Codeigniter և այլն։ Նախկինում MVC-ն կիրառվում էր միայն backend-ում իսկ Տեսքը (անգլ.՝ View) հանդես էր գալիս հասարակ HTML էջերի տեսքով։ Այժմ MVC-ն լայն տարածում է գտել նաև frontend-ում ի շնորհիվ այնպիսի frontend framework-ների ինչպիսին են՝ AngularJs, ReactJS և այլն։ Վերոհիշյալ կառուցվածքներում հիմնականում backend-ը վերադարձնում է տվյալները JSON տեսքով HTML-ի փոխարեն։ Frontend-ը ինիցիալիզացնում է իր սեփական MVC-ի Մոդելը backend-ից ստացված տվյալներով և շնորհիվ իր սեփական MVC-ի ծրագրի բիզնես տրամաբանության մի մեծ մաս վերցնում է իր վրա՝ բեռնաթափելով backend-ը։ Վերոհիշյալ կառուցվածքում ըստ էության backend-ը վեր է ածվում API տրամադրող ծառայության, որը կարող է վերաօգտագործվել նաև այլ frontend-ների, ինչպես նաև բջջային հավելվածների համար։

Ծանոթագրություններ
------------------

1. ↑  "More deeply, the framework exists to separate the representation of information from user interaction." The DCI Architecture: A New Vision of Object-Oriented Programming - Trygve Reenskaug and James Coplien - March 20, 2009.
2. ↑  Burbeck (1992): "... the user input, the modeling of the external world, and the visual feedback to the user are explicitly separated and handled by three types of object."

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | Microsoft: 18825819 |

 |
**Հորշ Արզ էլ Ռաբ**, կամ **Աստվածային մայրու անտառ** (արաբ․՝ أرز الربّ‎‎), մայրու անտառների անվանում, որը գտնվում է Լիբանանում ՝ Զղարթա շրջանում՝ Հյուսիսային Լիբանան նահանգում։ Ուադի Քադիշայի (Սրբազան հովիտ) հետ միասին հանդիսանում է ՅՈՒՆԵՍԿՕ-ի Համաշխարհային ժառանգության օբյեկտ։

Պատմություն
-----------

Աստվածային մայրու անտառը մեր օրերում լիբանանյան մայրու բնական աճի խոշորագույն շրջաններից է։ Ավելի վաղ մայրու անտառներն ընդարձակ տարածքներ էին զբաղեցնում Լիբանանի լեռնաշխարհում, բայց դարավոր ինտենսիվ անտառահատումների հետևանքով մայրին Լիբանանի տարածքում պահպանվել է միայն փոքր մեկուսացված զանգվածների տեսքով, օրինակ՝ Աշ Շուֆ մայրու արգելոցում և Ուադի Քադիշա հովտում, որտեղ դրանք աճում են դժվարամատչելի վայրերում՝ ծովի մակարդակից 2 000 մետր բարձրության վրա։ Ներկայումս Աստվածային մայրու անտառներում ամենահինը համարվում են չորս ծառ՝ մոտ 35 մետր բարձրությամբ և 12-14 մետր բնի տրամագծով։

1876 թվականին 102 հա մնացուկային անտառները պատվեցին բարձր քարե պատով, որպեսզի պաշտպանեն երիտասարդ մայրու ծիլերը լեռնային այծերից։ Պատի կառուցումը ֆինանսավորել է անգլիական թագուհու Վիկտորիան։

1998 թվականին Աստվածային մայրու անտառն ընդգրկվեց ՅՈՒՆԵՍԿՕ-ի Համաշխարհային ժառանգության գրանցամատյանում։

Ներկայումս Արզ էր Ռաբ զանգվածը գտնվում է խիստ հսկողության։ Այն կարելի է այցելել միայն իշխանությունների հատուկ թույլտվությամբ։

Պատկերասրահ
-----------

* 
* 
* 
*

Ծանոթագրություններ
------------------

1. 1 2  «The Cedars»։ Վերցված է 2016 թ․ հուլիսի 19

Արտաքին հղումներ
----------------

* Տեղեկություն (անգլ.)
* Տեղեկություն (անգլ.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * դ
* ք
* խ
Լիբանան Լիբանանում ՅՈՒՆԵՍԿՕ-ի Համաշխարհային ժառանգություն ՅՈւՆԵՍԿՕ |
| --- |
|  |
| Օբյեկտներ | Հնագույն քաղաք Անջար  • Հնագույն քաղաք Բաալբեկ  • Հնագույն քաղաք Բիբլոս (Ջիբեյլ)  •  Հնագույն քաղաք Տյուրոս  •  Սրբազան հովիտ (Ուադի Քադիշա) և  Աստվածային մայրուտ (Հորշ Արզ էլ Ռաբ) | Անջար |
|  |
| Թեկնածուներ | Սայդայի պատմական կենտրոն  • Բաթրունի պատմական կենտրոն  • Էշմունի տաճար  • Օրոնտես գետի հովիտ  • Նար Իբրահիմ գետի հովիտ  • Նար էլ Քալբ գետի հովիտ  • Շուֆ բնական մարզ  • Արմավենու կղզիներ բնական պարկ |

 |
**Միսսուրիի համալսարան** (Միսսուրիի համալսարան՝ Կոլումբիա), ԱՄՆ-ի Պետական հետազոտական համալսարան Միսսուրի նահանգի Կոլումբիա քաղաքում։ Հիմնվել է 1839 թվականին Միսիսիպի գետի արևմտյան ափին և դարձել առաջին պետական համալսարանը։ Միսսուրիի համալսարանը ամենամեծն է իր նահանգում։ Այնտեղ 270 մասնագիտություններով սովորում են ավելի քան 30000 ուսանողներ ԱՄՆ-ի բոլոր նահանգներից և մոտավոր 100 երկրներից։ Աշխարհում կա այդ համալսարանի ավելի քան 270000 շրջանավարտ, որոնց կեսը ապրում է Միսսուրիում։

Համալսարանը համարվում է Միսսուրիի համալսարանական համակարգի մի մասը, որը համախմբում է Կոլումբիայում, Ռոլլում, Կանզաս Սիթիում և Սենտ Լուիսում տեղակայված չորս ուսումնարան։

Ամերիկյան համալսարանների ամերիկյան ասոցացիային պատկանող 34 պետական համալսարաններից մեկը Միսսուրիում է։ 2004 թվականին, ըստ News & World Report(անգլ.) ամսագրի վարկանիշի, համալսարանը 97-րդ տեղն է զբաղեցրել, այն մնացել էր անցյալ տարվա նույն տեղում։ Համալսարանի ուսումնարանը գտնվում է քաղաքի կենտորնից 5 րոպե հեռավորության վրա և ավելի շատ նման է բուսաբանական այգու։ Համալսարանի պատմական մասը՝ Ֆրենսիս Քուարդը, պաշտոնապես ճանաչվել է պատմական նշանակություն ունեցող շրջան։

Այստեղ, 1908 թվականին հիմնադրվեց աշխարհում առաջին ժուռնալիստիկայի դպրոցը։ Այն հիմնադրվեց լրագրող Ուիլիամ Վալտերի կողմից։ Այժմ այն կոչվում է լրագության ֆակուլտետ։ Համալսարանում կա միջուկային ռեակտոր, որն ինստիտուտներում գործող աշխարհի ամենահզոր ռեակտորն է։

Միսսուրիի համալսարանը Ամերիկայի վեց պետական համալսարաններից մեկն է, որտեղ բժշկական, անասնաբուժական, ինժեներական, գյուղատնտեսական և իրաբանական ֆակուլտետները գտնվում են նույն համալսարանում։ Համալսարանի առողջապահական համակարգը ներառում է 4 հիվանդանոց, որոնք գտնվում են պետության կենտրոնական մասում։

Ծանոթագրություններ
------------------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑  IPEDS — 1992.
13. ↑  «MU Facts»։ Արխիվացված է օրիգինալից 2009-03-16-ին։ Վերցված է 2009-08-25
14. ↑  «National Register of Historic Places»
15. ↑  «MURR»

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |
|  |
| 

|  Չափորոշչային վերահսկողություն |
| --- |
|  |
| BAV: ADV10190144 · BNC: a11100503 · BNF: 11868065f · GND: 1011463-4 · ISNI: 0000000121679268, 0000000121623504 · LCCN: n79127124, n80126275 · Microsoft: 76835614 · NKC: uk2008425678, uk2008425679 · NLA: 36253826 · NUKAT: n2011025030 · PTBNP: 440182 · SUDOC: 026432013 · VIAF: 138366214, 130187427 · WorldCat VIAF: 138366214, 130187427 |

 |

 |
**Մեկելե** (տիգ.՝ መቐለ, ամհարերեն՝ መቀሌ), քաղաք Եթովպիայի հյուսիսում, Տիգրայ վարչական շրջանի կենտրոնն է։

Աշխարհագրություն
----------------

Երկրի մայրաքաղաք Ադիս Աբեբայից գտնվում է 650 կմ հյուսիս, ծովի մակարդակից 2084 մետր բարձրության վրա։

Բնակչություն
------------

Բնակչությունը 2007 թվականի տվյալներով կազմում է 215 914 մարդ (երկրի 6-րդ խոշորագույն քաղաքը)։ 1994 թվականի տվյալներով՝ բնակչությունը կազմում էր ընդամենը 96 938 մարդ։ Քաղաքում կան երկու հիմնական էթնոլինգվիստիկ խմբեր, որոնք են` տիգրաի (96,2 %) և ամհարա (2,26%)։ Գերակշռող լեզուն է տիգրինյա (մայրենի 95,55% բնակչության), 3,18%-ը խոսում է ամհարերեն և մնացած 1,27 %-ը` այլ լեզուներով։ 92,68% բնակչությունը ուղղափառ քրիստոնյաներն են, 6,03%-ը մուսուլմանները։

1994 թվականի մարդահամարի տվյալներով գրագիտության մակարդակը կազմել է 51,75 տոկոս։ Քաղաքի բնակչության մոտ 88%-ն ներկայումս օգտվում է խմելու մաքուր ջրից։

Տնտեսություն և տրանսպորտ
------------------------

Մեկելեն երկրի հյուսիսում խոշոր արդյունաբերական կենտրոն է, կա մետալուրգիա, ցեմենտի արտադրություն։ Կա *Alula Aba Nega* օդանավակայանը, որը միացնում է Մեկելեին երկրի այլ խոշոր քաղաքների հետ։

Տեսարժան վայրեր
---------------

Տեսարժան վայրերի շարքում հարկ է նշել Յոհաննիսի IV պալատը՝ Մեկելեի հյուսիսային ծայրամասում և Վագրայի ժողովրդական ազատագրական ճակատին նվիրված հուշարձանը։ Կան նաև մի քանի եկեղեցիներ։ Գործում է համալսարան (անգլ.՝ Mekelle University):

Սպորտ
-----

Մեկելեում հիմնվում է «Trans Ethiopia» ֆուտբոլային թիմը։

Պատկերասրահ
-----------

* Մեկելեի երկուշաբթյա շուկանՄեկելեի երկուշաբթյա շուկան
* Տիգրայական ժողովրդական ազատագրական ճակատամարտին նվիրված հուշարձանՏիգրայական ժողովրդական ազատագրական ճակատամարտին նվիրված հուշարձան
* Մեկելեի օդանավակայանըՄեկելեի օդանավակայանը
* ՄզկիթՄզկիթ
* Յոհանեստ IV-ի թանգարան-պալատըՅոհանեստ IV-ի թանգարան-պալատը

Ծանոթագրություններ
------------------

1. ↑
2. ↑  Արտասահմանյան երկրների աշխարհագրական անվանումների բառարան / խմբ․ Ա․ Մ․ Կոմիկով. — 3֊րդ հրատարակություն. — Մոսկվա: Նեդրա, 1986. — 459 с.
3. ↑  «Mek'ele, Ethiopia Page» (անգլերեն)։ Fallingrain Global Gazetteer։ Վերցված է 2013-08-31
4. ↑  Census 2007 Tables: Tigray Region Archived 2010-11-14 at the Wayback Machine. Tables 2.1, 3.1, 3.2, 3.4.
5. ↑  *1994 Population and Housing Census of Ethiopia: Results for Southern Nations, Nationalities and Peoples' Region*, Vol. 1, part 1 Archived 2008-11-19 at the Wayback Machine. Tables 2.1, 2.12, 2.19, 3.5, 3.7, 6.3, 6.11, 6.13 (accessed 30 December 2008)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |
|  |
| 

|  Չափորոշչային վերահսկողություն |
| --- |
|  |
| BNF: 16707462j · GND: 7653802-3 · LCCN: n87861989 · NKC: ge1022063 · SUDOC: 168824809 · VIAF: 315527125 · WorldCat VIAF: 315527125 |

 |

 |
**«Մադեյսկի»** (անգլ.՝ Madejski Stadium), «Ռեդինգ» ֆուտբոլային ակումբի և Լոնդոն Այրիշ ռեգբիի ակումբի մարզադաշտ։ Անվանվել է Ռեդինգի սեփականատեր սըր Ջոն Մադեյսկիի պատվին։

Նոր մարզադաշտի կառուցման ծրագիրը Մադեյսկիի մոտ ծագել է դեռևս 1995 թվականին, քանի որ, նրա կարծիքով, հին «ռոյալս» արենան՝ 15 հազարերորդ «Էլմ Պարկը», պիտանի չէր ընդլայնման համար և չէր համապատասխանում ակումբի հավակնություններին։ «Ռեդինգը» նոր մարզադաշտում առաջին հանդիպումն անց է կացրել 1998 թվականի օգոստոսի 22-ին՝ 3:0 հաշվով պարտության մատնելով «Լուտոն Թաունին»։ Պաշտոնական բացումը տեղի է ունեցել Գլոստերի Բիրգիտ դքսուհու ներկայությամբ՝ սույն տարվա սեպտեմբերի 10-ին։

«Մեդեյսկի» մարզադաշտ
Պրեմիեր լիգայում «ռոյալսի» հաջող ելույթներից հետո ստեղծվել են մարզադաշտի տարողունակությունը մինչև 37 հազար տեղ ընդլայնելու պլաններ։ 2007 թվականին աշխատանքները սկսվեցին, սակայն հետագայում սառեցվեցին՝ կապված Ռեդինգի ցածր դիվիզիոն մեկնելու հետ։

«Լոնդոն Այրիշ»
--------------

Լոնդոնի իռլանդացիները խաղում են London Wasps- ում 
2000 թվականից մարզադաշտն ընդունում է ռեգբիի «Լոնդոն Այրիշ» ակումբի տնային խաղերը։ 2008 թվականի հունվարի 11-ին հայտարարվել էր, որ «իռլանդացիները» երկարաձգել են «Մադեյսկիի» վարձակալության ժամկետը մինչև 2026 թվականը։ 2008 թվականի մարտի 16-ին մարզադաշտում սահմանվել էր Պրեմիեր լիգայի հաճախելիության ռեկորդ՝ «Լոնդոն Ուոսպսի» հետ հանդիպմանը մասնակցել էր 23 709 երկրպագու։ 2010 թվականին մարզադաշտը ճանաչվել է ռեգբիի համար Անգլիայի ամենահարմար ստադիոնը։ Rugby World ամսագրի հարցմանը մասնակցել են 1500 երկրպագուներ ամբողջ երկրից և «Մադեյսկիի» օգտին տրվել է ձայների գրեթե քառորդ մասը։

Ծանոթագրություններ
------------------

1. ↑
2. ↑  «Madejski Stadium tops rugby poll as 'best environment'»։ BBC Sport։ 2010 թ․ հունիսի 24

Արտաքին հղումներ
----------------

* Информация о стадионе на официальном сайте «Рединга»
**Միրեյա Լալագունա Ռոյո** (նոյեմբերի 21, 1992(1992-11-21), Բարսելոնա, Իսպանիա), իսպանացի դերասանուհի, մոդել և գեղեցկության թագուհի, որը թագադրվել է Միսս Իսպանիա 2015 մրցույթում, իսկ նույն տարվա դեկտեմբերին Սանյայում հաղթել Միսս Աշխարհ 2015 մրցույթում։ Միսս Աշխարհ 2014 Ռոլին Ստրաուսը Հարավային Աֆրիկայից թագադրել է նրան արարողության ավարտին։ Նա առաջին Միսս Աշխարհն է Իսպանիայից։

Նա Դանիայի մայրաքաղաք Կոպենհագենի համալսարանում ձեռք է բերել դեղագործի աստիճան[*փա՞ստ*]:

Ցուցադրություն
--------------

### Miss Atlántico Internacional 2014

2014 թվականին Միրեյան թագադրվել է որպես Miss Atlántico Internacional 2014` հաղթելով ցուցադրությունում հաջողության հասած Լորենա Ռոմասոյին։

### Միսս Աշխարհ Իսպանիա 2015

Միրեյան հաղթել է նաև Միսս Աշխարհ Իսպանիա 2015 մրցույթում 2015 թվականի հոկտեմբերի 24-ին Իսպանիայի Մալագա տաճարում։

### Միսս Աշխարհ 2015

Նա ներկայացրել է Իսպանիան Միսս Աշխարհ 2015 մրցույթում, որն անցկացվել է Սանյայում, Չինաստան։ Նա 2015 թվականի դեկտեմբերի 19-ին թագադրվել է որպես Միսս Աշխարհ 2015։ Իսպանիան առաջին անգամ էր դառնում Միսս Աշխարհի հաղթող։ Դա միայն երկրորդ մեծ տիտղոսն էր Ամպարո Մունյոսից հետո, որը հաղթել էր Միսս Տիեզերք 1974 մրցույթում։

Որպես աշխարհի գեղեցկության թագուհի՝ նա ճանապարհորդել է դեպի Ինդոնեզիա, Պուերտո Ռիկո, Միացյալ Նահանգներ (մի քանի անգամ), Հնդկաստան, Քենիա, Ռուսաստան, Չինաստան (մի քանի անգամ), Ֆիլիպիններ, Կորեա, Անգլիա, Հարավային Աֆրիկա, Գանա, Մեքսիկա, Բրազիլիա, Իտալիա, Ջերսի և Իսպանիա։

Ծանոթագրություններ
------------------

1. 1 2
2. ↑  Heller Corinne (դեկտեմբերի 19, 2015)։ «And the Miss World 2015 Winner is...»։ E! Online։ Վերցված է սեպտեմբերի 10, 2016
3. ↑  «Mireia Lalaguna se alza con la corona de Miss World Spain 2015»։ *ABC News* (Spanish)։ հոկտեմբերի 26, 2015։ Վերցված է հոկտեմբերի 27, 2015
4. ↑  «Miss World 2015: Spain wins and England doesn't make the Top 20»։ *Telegraph.co.uk*։ դեկտեմբերի 19, 2015։ Վերցված է դեկտեմբերի 19, 2015
5. ↑  Lauren Weigle։ «Miss Spain Mireia Lalaguna Royo Wins Miss World 2015»։ *Heavy.com*։ Վերցված է դեկտեմբերի 19, 2015

Արտաքին հղումներ
----------------

* Mireia Lalaguna RoyoԻնստագրամում

| Պարգևներ և ձեռքբերումներ |
| --- |
| Նախորդող:**Հարավաֆրիկյան Հանրապետություն Ռոլին Ստրաուս** |  **Միսս Աշխարհ** 2015 | Հաջորդող:**Պուերտո Ռիկո Ստեֆանի Դել Վալյե** |
| Նախորդող:**Հունգարիա Էդինա Կուլշար** |  **Միսս Աշխարհ Եվրոպա** 2015 | Հաջորդող:**Բելգիա Լենթի Ֆրենս** |
| Նախորդող:**Բոսնիա և Հերցեգովինա Իսիդորա Բորովչանին** |  **Միսս Աշխարհ Թոփ մոդել** 2015 | Հաջորդող:**Չինաստանի Ժողովրդական Հանրապետություն Յին Կոնգ** |
| Նախորդող:**Լուրդես Ֆերնանդես** |  **Միսս Աշխարհ Իսպանիա** 2015 | Հաջորդող:**Ռաքել Տեժեդոր** |
| Նախորդող:**Ուրուգվայ Լորենո Ռոմասո** |  **Miss Atlántico Internacional** 2014 | Հաջորդող:**Պանամա Ռեյնա Պրեսկոտ** |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Չափորոշչային վերահսկողություն | GND: 1148173161 · VIAF: 8151352018652602203 · WorldCat VIAF: 8151352018652602203 |

 |
**Մեհմեթ Ջավիդ բեյ** (1875 կամ 1878, Սալոնիկ, Հունաստան - օգոստոսի 26, 1926(1926-08-26), Անկարա, Թուրքիա), օսմանցի տնտեսագետ, խմբագիր և քաղաքական գործիչ։ Անդամակցում էր «Միություն և առաջադիմություն» կուսակցությանը, մասնակցում էր երիտթուրքերի շարժմանը։ Հանրապետության ստեղծումից հետո մահապատժի է ենթարկվել Մուսթաֆա Քեմալ Աթաթուրքի դեմ մահափորձի մեղադրանքով։

Կենսագրություն
--------------

Մեհմեդ Ջավիդ բեյը ծնվել է Սալոնիկ քաղաքում, առևտրական Նաիմի և նրա կնոջ՝ Պակիզեի ընտանիքում, որն այդ ժամանակ Սալոնիկի Օսմանյան վիլայեթի կազմում էր։

Մեհմեդ Ջավիդ բեյը ուսումնասիրում էր տնտեսագիտությունը Կոստանդնուպոլսում։ Ավարտելուց հետո աշխատել է որպես բանկային ծառայող և ուսուցիչ։

Ավելի ուշ աշխատել է որպես տնտեսագետ և խմբագիր։ Հայրենի քաղաք վերադառնալուց հետո նա միացավ «Միություն և առաջադիմություն» կուսակցությանը։ 1908 թվականին երկրորդ Սահմանադրության ընդունումից հետո ընտրվել է պատգամավոր։ Մարտի 31-ին տեղի ունեցած միջադեպից հետո զբաղեցնում էր Ահմեդ Թևֆիք-փաշայի կառավարության ֆինանսների նախարարի պաշտոնը։

1914-ին հրաժարական տվեց։ Հրաժարականից հետո բանակցություններ է վարել Գերմանիայի հետ։ 1917 թվականի փետրվարին վերադարձել է նախարարի պաշտոնին։

Մեհմեդ Ջավիդ բեյը ամուսնացել է Ալիե Նազլայի հետ։ 1924 թվականին ծնվել է նրանց որդին՝ Օսման Շիարը։ 1934 թվականին ազգանունների մասին օրենքի ընդունումից հետո Օսման Շիարը վերցրեց Յալչին ազգանունը։

Հետագայում Մեհմեդ Ջավիդ բեյը մեղադրվում էր Իզմիրում Աթաթուրքի դեմ մահափորձի մասնակցության մեջ։ Մեհմեդ Ջավիդ բեյը մեղավոր է ճանաչվել և 1926 թվականի օգոստոսի 26-ին կախաղան է բարձրացվել Անկարայում։ Բացի դրանից, ևս 13 մարդ մեղավոր է ճանաչվել պետական դավաճանության մեջ և կախաղան բարձրացվել։

1950 թվականին Մեհմեդ Ջավիդ բեյի աճյունը վերահուղարկավորվել է Ջեբեջի Ասրի գերեզմանատանը։

Ծանոթագրություններ
------------------

1. 1 2  *Swartz A.* Open Library — 2007.
2. 1 2  Faceted Application of Subject Terminology
3. 1 2  NUKAT — 2002.
4. 1 2  ProQuest Dissertations and Theses
5. 1 2 3 4 5 6  *Deutsche Nationalbibliothek* Record #119468085 // Gemeinsame Normdatei (գերմ.) — 2012—2016.
6. 1 2 3  «Mehmet Cavit Bey» (թուրքերեն)։ 2008-12-15։ Արխիվացված է օրիգինալից 2015-02-01-ին։ Վերցված է 2009-07-14
7. ↑  *Kent, Marian* The Great Powers and the End of the Ottoman Empire. — Routledge, 2005. — ISBN 9781135777999
8. 1 2  «Nazif Özge ve Gerçel Ailesi - Rüştü Karakaşlı» (թուրքերեն)։ SosyalistKültür։ 2008-07-05։ Արխիվացված է օրիգինալից 2009-07-07-ին։ Վերցված է 2009-07-14
9. ↑  Touraj Atabaki, Erik Jan Zürcher, 2004, *Men of Order: Authoritarian Modernization under Ataturk and Reza Shah*, I.B.Tauris, ISBN 1860644260, page 207
**Մաե** (ֆր.՝ Mahé), Սեյշելյան կղզեխմբի ամենախոշոր կղզին։

Գտնվում է Հնդկական օվկիանոսում և մտնում է Սեյշելյան կղզիների հանրապետության մեջ։

Աշխարհագրություն
----------------

Համարվում է Սեյշելյան կղզեխմբի ամենախոշոր կղզին։ Կղզու ընդհանուր տարածքը կազմում է 155 կմ²։ Կղզու ամենաբարձր կետը գտնվում է ծովի մակարդակից 905 մետր բարձրության վրա։

Ըստ 2010 թվականի մարդահամարի տվյալների Մաե կղզու բնակչությունը կազմում է 77 000 մարդ։ Բնակչության 80 %-ը Սեյշելյան կղզիների քաղաքացի են։

Կղզու վրա է գտնվում Սեյշելյան կղզիների մայրաքաղաք Վիկտորիան, հանրապետության գլխավոր նավահանգիստը և միջազգային օդանավակայանը։

Ծանոթագրություններ
------------------

1. ↑  «2010 թվականի մարդահամարի տվյալներ – Սեյշելյան կղզիներ»։ Ազգային վիճակագրական ծառայություն։ էջ 8։ Վերցված է նոյեմբերի 12, 2013

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Բրիտանիկա · Մեծ կատալոնական · Մեծ նորվեգական · Մեծ սովետական (1 հրտ.) |
|  |
| Չափորոշչային վերահսկողություն | LCCN: sh2015002182 · VIAF: 247218785 · WorldCat VIAF: 247218785 |

 |
**Հունաստանի անկախության օր** կամ **Հունաստանի վերստեղծման ազգային օր** (հուն․՝ Ημέρα της Ελληνικής Ανεξαρτησίας), համազգային տոն Հունաստանում, որի ընթացքում հույները և աշխարհի բոլոր ծայրերի ֆիլհելենները հարգանքի տուրք են մատուցում Հունաստանի ազգային-ազատագրական պայքարի ընթացքում զոհված մարտիկներին։

Հունաստանի անկախության օրվա տոնախմբությունը համընկնում է հույն ուղղափառ եկեղեցում Ավետման տոնի նշման հետ։ Ըստ Գրիգորյան օրացույցի՝ այն նշվում է ամեն տարի մարտի 25-ին։

Հունաստանի մայրաքաղաք Աթենքում այս օրը տեղի է ունենում զինվորական շքերթ, տոնական երթ և զանգվածային տոնակատարություններ։

Պատմություն
-----------

1453 թվականի մայիսի 29-ին թուրքերը գրավում են Բյուզանդական կայսրության մայրաքաղաք Կոստանդնուպոլիսը։ Այս իրադարձությունից հետո Հունաստանը վերջնականապես հաստատվեց, որպես Օսմանյան կայսրության տիրույթ։ Չնայած այս հանգամանքի, հույների մի ստվար զանգված հրաժարվեց ընդունել մուսուլմանական գերակայությունը։ Նրանք փախան լեռները և ստեղծեցին նոր բնակավայրեր Պելոպոնեսում, մասնավորապես՝ Մանի թերակղզում։ Վերջինիս բնակիչները համարվում են Հունաստանի ազգային-ազատագրական շարժման հիմնադիրները։

1821 թվականի մարտի 25-ին Կալավրիտայի Սուրբ Լավրայի վանքից առաջին անգամ կոչ արվեց առաջնորդվել *«ազատության կամ մահ»* կարգախոսով և միահամուռ կերպով պայքարել ընդդեմ բռնացող կառավարության։ Հենց այս ժամանակ էլ առաջին անգամ բարձրացվեց հունական հեղափոխության դրոշը, որը հետագայում ստանձնեց Հունաստանի դրոշի պաշտոնը՝ մինչև 1978 թվականը։ Դրան հաջորդած ժամանակահատվածում հույները մի շարք հաղթական մարտեր են մղել ընդդեմ Օսմանյան կայսրության։ Հեղափոխության ութ տարիների ընթացքումմոբիլիզացվել է մոտ 100.000 զինվոր, իսկ մոտ 50000-ը մահացել են։

1829 թվականին Թուրքիան ստիպված է լինում ճանաչել Հունաստանի թագավորության անկախությունը։ Այն հաստատվում է սեպտեմբերի 2-ին կնքված Ադրիանապոլսի պայմանագրով։ 1830 թվականի փետրվարի 3-ին Մեծ Բրիտանիան, Ֆրանսիան և Ռուսաստանը ստորագրում են Լոնդոնի արձանագրությունը, որով Մեծ տերությունները ևս փաստացի ճանաչում են հունական պետականության անկախությունը։

Մարտի 25-ը Հունաստանում հայտարարվում է ազգային տոն։ 1838 թվականին առաջին անգամ կատարվում է անկախության օրվա տոնակատարություն։ Այս օրը Հունաստանի մայրաքաղաք Աթենքում տեղի է ունենում հանդիսավոր պատարագ։ Մայրաքաղաքի փողոցներում հավաքվում են հազարավոր քաղաքացիներ, իսկ Սինտագմա հրապարակում տեղի է ունենում հաղթահանդես և ռազմական շքերթ։

Տոնական միջոցառումներ տեղի են ունենում նաև Հունաստանի մյուս քաղաքներում՝ Սալոնիկում, Պատրասում, Հերակլիոնում և այլուր։

Տես նաև
-------

* Հունաստանի ազատագրական պատերազմ

Ծանոթագրություններ
------------------

1. ↑  Α.Ε. tovima.gr — Δημοσιογραφικός Οργανισμός Λαμπράκη։ «tovima.gr - 25η ΜΑΡΤΙΟΥ»։ *TO BHMA*։ Վերցված է 2017-05-08
2. ↑  «Военный парад прошел в Афинах в День независимости Греции»։ *РИА Новости* (ռուսերեն)։ Վերցված է 2017-05-08

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Հունաստանի անկախության օր** կատեգորիայում։ |


|  |
| --- |
| 
  **Հունաստան**   **Եվրոպական միություն**   **Եվրոպա**
 |
**Միրիամ**, Թրումեն Կապոտեի պատմվածքներից։ Սկզբում հրատարակվել է *Մադմուազել* ամսագրի 1945 թվականի հունիսյան համարում։ Միրիամը Կապոտի առաջին հրատարակված պատմվածքն է, իսկ 1946 թվականին արաժանացել է Օ․ Հենրիի անվան մրցանակի՝որպես լավագույն առաջին հրատարակված պատմվածք։

Գաղափար
-------

Կարսոն Մակկուլերսի քույրը՝ Ռիտա Սմիթը, ով աշխատում էր որպես խմբագրողի օգնական Մադմազել ամսագրում, առաջարկեց Կապոտի Միրիամ պատմվածքը։ Նա օգնեց Ջորջ Դեյվիսին, որն էլ Թրումանի պատմվածքների հրատարատարակման հիմքը դրեց։

Բովանդակություն
---------------

«Միրիամը» 61-ամյա այրի կնոջ՝ Հ․Թ․ Միլլերի մասին է։ Տիկին Միլերը չունի ոչ մի ընկեր, ոչ մի բարեկամ և ցանկանում է կյանքի մնացած մասն անցկացնել ամուսնու մահից հետո իրեն մնացած փոքրիկ բնակարանում։
Մի օր կինոթատրոնում հանդիպում է մի աղջկա, ում անունը նույնպես զարմանալիորեն Միրիամ է լինում։ Նա Տիկին Միրիամին 25 ցենտ տալով՝ խնդրում է իր համար մի տոմս գնել, քանի որ հսկիչը նրան ներս չի թողնի։
Հաջորդ շաբաթ լրիվ պատահական Միրիամը հյուր է գալիս տիկին Միլլերին։ Տիկին Միլլերը խնդրում է նրան տուն գնալ, քանի որ արդեն կեսգիշերն անց էր։ Միրիամը մերժում է նրան և խնդրում իր համար դոնդղով սենդվիչ պատրաստի։ Այդ ընթացքում Միրիամը մտնելով տիկին Միլլերի սենյակ փորփրում է նրա անձնական իրերը, այնտեղ նա գտնում է մի բրոշ և խնդրում իրեն վերցնել։
Սենդվիչը վերջացնելուց հետո Միրիամ խնդրում է Տիկին Միլլերին համբուրել իրեն և բարի գիշեր մաղթել։ Տիկին Միլլերը մեժում է, իսկ Միրիամը վերցնելով ծաղիկներով ծաղկամանը նետում է այն գտնին, կոտրում և տրորում ծաղիկները։ 
Հաջորդ օրը տիկին Միլլերը դուրս է գալիս զբոսնելու և գնումներ կատարելու։ Դրսոմ տեսնում է մի ծերունու և նրանց հայացքները բախվում են․ ասես նրանց միջև ինչ-որ ընդհանուր բան կար։
Տուն վերադառնալով կրկին լսում է դռան զանգը։ Միրիամն է։ Չի ցանականում բացել, բայց երբ զանգը դադարում է՝ ուզում է տեսել արդյոք Միրիամը գնացել է, թե ոչ։ Դուռը թեթևակի բաց է անում, իսկ Միրիամը անսպասելի ներխուժում է բնակարան։ Միրիամն իր հետ իր շորերն ու տիկնիկն էր բերել և ասաց տիկին Միլլերին, որ պատրաստվում է նրա հետ ապրել։ 
Ահաբեկված տիկին Միլլերը վազում է հարևանի տուն, խնդրում է գնալ իր բնակարան և դուրս հանել այդ աղջկան իր տանից, ով շարունակաբար իրեն հանգիստ չի տալիս։ Երբ հարևանը ետ է գալիս ասում է, որ այնտեղ ոչ մի աղջիկ, ոչ մի տուփ էլ չկա։
Բարձրանալով իր բնակարան տիկին Միլլերը հասկանում է թե ինչքան մենակ է ինքը և ինչքան դատարկ է իր տունը, թե ինչքան եսասեր է ինքը այսքան տարի միայնակ ապրելով։ Իսկ հետո նրա ականջներում անընդհատ մի ուրիշ ձայն է լսվում։ Մետքաքսե զգեստի խշշոցն է դա։ Բացում է աչքերը և տեսնում է Միրիամը իրեն է նայում։ Պատմվածքը վերջանում է «Բարև» բառով, որն հայտնի չէ, թե որ Միրիամն է ասում։

Ծանոթագրություններ
------------------

1. ↑  Clarke, Gerald. *Capote: A Biography* (New York: Simon and Schuster, 1988), page 85.
2. ↑  «PEN/O. Henry Award Past Winners List»։ Վերցված է 2011-05-03
3. ↑  Plimpton, George. *Truman Capote: In Which Various Friends, Enemies, Acquaintances, and Detractors Recall His Turbulent Career* (New York: Doubleday, 1997), pages 42&49.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | OCLC |

 |
ԽՍՀՄ-1965-Stamp-0.10. Դրոշմանիշ ի պատիվ Առաջին ռուսական անտարկտիկական շուրջերկրյա արշավախմբի 145 ամյակի 
Ծովակալ Մ. Լազարև
**Ռազմական առագաստանավ «Միրնի»**, մարտական ռազմանավ, որը մասնակցել է Առաջին ռուսական անտարկտիկական շուրջերկրյա արշավախմբին՝ 1819-1821 թվականներին Մ. Պ. Լազարևի հրամանատարությամբ։ Արշավախումբը հայտնաբերել է Անտարկտիդա մայրցամաքը, որին մասնակցել է նաև «Վոստոկ» առագաստանավը՝ Ֆ. Ֆ. Բելլինսհաուզենի հրամանատարությամբ

Նավի պատմությունը
-----------------

1818 թվականին Սանկտ Պետերբուրգի մերձակայքում գտնվող Լոդեյնոյե Պոլեում գտնվող Օլոնեց նավաշինարանում, ըստ նավաշինարար Ի. Կուրեպանովի նախագծի, նավատորմի համար կառուցվում էր «Լադոգա» սառցահատը (շինարարը՝ նավաշինարար վարպետ Յա. Կոլոդկին)։

Փորձելով արագացնել մեծամասշտաբ արշավախմբի մեկնումը դեպի Անտարկտիկա, որոշվեց ոչ թե նոր նավ կառուցել, այլ օգտագործել «Լադոգան»։ Երբ նավը ընդգրկվեց զինված ռազմածովային նավատորմիղի մեջ, նրան տրվեց նոր անվանում «Միրնի» և անմիջապես սկսեցին վերակառուցել նրան։ Աշխատանքը ղեկավարում էր «Միրնի» նավի հրամանատար Մ. Լազարևը։

Նավի կմախքը խնամքով փորել են, իսկ ստորջրյա մասը ծածկել են պղնձե թիթեղներով, որպեսզի չմամռակալի։ Նավի մարմնի կորպուսի ներսում տեղադրվել են լրացուցիչ ամրացումներ՝ սառույցին հարվածելու դեպքերի համար, իսկ սոճուց պատրաստված ղեկն էլ փոխարինվել է կաղնու փայտով։ Նախկինում մատակարարված ցածրորակ նավասարքերն ու նավահանդերձանքները, ծածկոցները, նստարանները փոխարինվել են ավելի դիմացկուններով, որոնք օգտագործվել են ռազմածովային նավերում։

Ռազմական առագաստանավ Միրնին եղել է երկու տախտակամածով եռակայմ նավ

Հիշատակ
-------

RR5415-0009R Ռուսաստանի բանկի մետաղադրամ, 1994 թ
Ի պատիվ առագատանավի անվանել են

* Թերակղզի Անտարկտիդայում
* Ափ Անտարկտիդայում
* Միրնի (անտարկտիկական գիտակայան)
* Ելուստ Մերկուրիի վրա (Mirni Rupes)

1994 թ.-ին Ռուսաստանի բանկը, «Առաջին ռուսական անտարկտիկական արշավախումբը» շարքում, թողարկեց «Միրնի» առագաստանավ հուշադրամ։

Տես նաև
-------

* Վոստոկ ռազմական առագաստանավ

Ծանոթագրություններ
------------------

1. ↑  Узел Кавказский։ «Лазарев Михаил Петрович»։ *Кавказский Узел*։ Վերցված է 2021 թ․ փետրվարի 12
2. ↑  «Русской экспедицией открыта Антарктида»։ *Президентская библиотека имени Б.Н. Ельцина* (ռուսերեն)։ Վերցված է 2021 թ․ փետրվարի 12
3. ↑  «Первая русская антарктическая экспедиция»։ *diletant.media* (ռուսերեն)։ Վերցված է 2021 թ․ փետրվարի 12
4. ↑  Fleet Battle and Blockade: French Revolutionary Wars 1793−1796. Robert Gardiner, ed. Chatham Publishing, 1997, pp. 113—115.
5. ↑  «Мирный, шлюп. Шлюп Мирный - парусный военный шлюп, корабль 1-й русской антарктической кругосветной экспедиции 1819 - 1821 годов, открывшей Антарктиду.»։ *ru.autograndad.com* (ռուսերեն)։ Վերցված է 2021 թ․ փետրվարի 12 (չաշխատող հղում)
6. ↑  «Последний из открытых континентов. Монеты в честь открытия Антарктиды»։ *www.monetnik.ru*։ Վերցված է 2021 թ․ փետրվարի 12

Գրականություն
-------------

* Морской Энциклопедический Словарь, Л-д, «Судостроение», 1991, ISBN 5-7355-0280-8.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Միրնի (ռազմական առագաստանավ)** կատեգորիայում։ |
**Մալանդա** (անգլ.՝ Malanda), քաղաք, որը գտնվում է ավստրալիական Քվինսլենդ նահանգի հյուսիս-արևելյան մասում։ Քաղաքի բնակչությունը 2011 թվականի տվյալներով կազմում է 2052 մարդ։ Քաղաքը գտնվում է Թեյբլենդս շրջանի կազմում, որի բնակչությունը կազմում է 45.300 մարդ (2008 թվականի տվյալներով)։

Աշխարհագրություն
----------------

Մալանդան գտնվում է ծովի մակարդակից 732 մ բարձրության վրա։ Քաղաքը գտնվում է Ատերտոնից 20 կմ, Քերնսից` 73 կմ, իսկ Բրիսբենից` 1889 կմ հեռավորության վրա։

Պատմություն
-----------

Մինչև եվրոպացիների գալը Մալանդայի տարածքի կեսը բնակեցված է եղել Նգաջաջիներով։ 1886 թվականին որոշում է կայացվել այդ շրջանում երկաթուղային կայարանի կառուցման մասին։ Հաջորդ վեց տարիների ընթացքում կառուցվել է մոտ 3412 կմ (2120 մղոն) երկաթուղային ճանապարհ։ Միայն 1911 թվականին երկաթուղային ճանապարհը հասել է Մալանդա։ Երկաթգիծը փակվել է 1964 թվականին։

1908 թվականին Ջեյմս Ինգլիշը (ավելի ուշ աշխատել է Մալանդայի հյուրանոցում և եղել է Չարլզ Ինգլիշի հայրը) և Ջեյմս Էմերսոնը եկել են այս շրջան։ Անգլիացիներն իրենց հետ բերել են խոշոր եղջերավոր անասուններ Կիամիից և Նոր Հարավային Ուելս նահանգի Ռիչմոնդ գետի մոտակա շրջաններից։ Էմերսոնը նախիր ուներ, որը բաղկացած էր 1026 խոշոր եղջերավոր անասուններից, որոնք նա բերում էր Լիսմոր քաղաքից, բայց 16 ամիս դժվար ճանապարհից մինչև Մալանդա հասել են նրանցից ընդամենը 560-ը։

1910 թվականին Ջոն Փրինսը Մալանդայում հիմնել է անտառահատարան։ Հենց այդ սղոցամեքենաների օգնությամբ պատրաստվել են Մալանդայի հյուրանոցի տախտակները (կառուցվել է 1911 թվականին)։ Առաջին փոստատար բաժանմունքները կառուցվել են 1912 թվականի հունվարին։

Քաղաքի հյուսիսային մուտքն անցնում է Մալանդա ջրվեժով։ «Մալանդա» անվանումը, համաձայն մի քանի աղբյուրների, գալիս է տեղացի բնիկների բառից, որը նշանակում է ջրվեժ։

1990 թվականին բացվել է քաղաքային գրադարան և կենցաղային սպասարկման կենտրոն։

Ծանոթագրություններ
------------------

1. ↑  Malanda // *QuickStats* — ABS.
2. ↑  Premier Postal History։ «Post Office List» (անգլերեն)։ Premier Postal Auctions։ Վերցված է 10 May 2014
3. ↑  «Queensland Public Libraries Statistical Bulletin 2016-2017»։ *Public Libraries Connect* (անգլերեն)։ State Library of Queensland։ Վերցված է 24 January 2018

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | LCCN: n98030619 · VIAF: 150274791 · WorldCat VIAF: 150274791 |

 |
**Նիդերլանդական Օրագիր** (հոլ.՝ Nederlandse Dagboek, անգլ.՝ Netherlands Daily), էլեկտրոնային թերթ, անկախ լրատվական աղբյուր։ Հիմնադրվել է 2012 թվականի մարտին, Նիդերլանդների Թագավորության Օսթբուրգ քաղաքում։ Լույս է տեսնում հիմնականում հայերեն (նաև անգլերեն, հոլանդերեն ու այլ եզուներով)։ Էլեկտրոնային թերթի հիմնադիրն ու գլխավոր խմբագիրն է Հայ Ազյանը (Hay Azian): թերթի ուղղվածությունը տեղեկատվական, գրական, մշակութային, հասարակական և քաղաքական է։ Հիմնական նպատակն է նպաստել հայկական սփյուռքի համախմբմանն ու ամրապնդմանը, աճող սերնդի հայեցի դաստիարակմանը, գրական, հայրենասիրական հայացքների ձևավորմանը։ Թերթում տեղադրում է հիմնականում Հոլանդահայ կյանքին և մշակութային անցուդարձին վերաբերվող նյութեր։ Չի ֆինանսավորվում որևէ կառույցի կողմից։

Թերթի հիմնում
-------------

«Նիդերլանդական Օրագիրը» նախապես եղել է 2008 թվականին ստեղծված «Dear Angel» հոլանդահայ կազմակերպության մամուլի բաժինը, ապա 2012 թվականի մարտին վերանվանվել է որպես առանձին, անկախ լրատվական աղբյուր՝ «Նիդերլանդական Օրագիր» անվանմամբ։

Պատմություն
-----------

«Նիդերլանդական Օրագիրը» ունի 20-ից ավելի խորագրեր։ Ներկայացված է տարբեր սոցիալական ցանցերում։ Հիմնականից բացի ունի նաև հավելված՝ «Նիդերլանդական Օրագրի» գրական էջը։ Հավելվածում կարճ ժամանակում զետեղվել են հայ դասականների (Պ․ Սևակ, Հ․ Շիրազ, Ե․ Չարենց, Մ․ Մարգարյան, Ս․ Կապուտիկյան, Հ․ Սահյան և այլք) և ժամանակակից ստեղծագործողների ավելի քան 3000 գործեր։ Ժամանակակից շատ գրողների աշխատանքներ առաջին անգամ զետեղվել են էլեկտրոնային տարբերակով «Նիդերլանդական Օրագրի» էջերում։ «Նիդերլանդական Օրագիրը» ունի մի շարք նախագծեր, որի փորձնական նախագծերից է «Գրական չորեքշաբթի» էջը։ Էջի գրական աշխատանքների ակտիվ խորհրդատու-աջակիցն է բանասիրական գիտությունների թեկնածու, գրականագետ-տեսաբան Նաիրա Համբարձումյանը և Լեզվի տեսչության աշխատակից Երազիկ Գրիգորյանը, որոնց ստեղծագործություններից առաջին անգամ հրապարակվել են «Նիդերլանդական Օրագրում» («Սպիտակ տենդ», 2014, հեքիաթ-էսսե և այլն)։ Մյուս կարևոր էջը Հայ ազնվական տոհմերին (Ամատունիներ) նվիրված նախագիծն է, որի շրջանակներում ուսումնասիրվում և հրապարակվում են տարբեր հոդվածներ։

Մրցանակներ
----------

* Սփյուռքի նախարարության և համաշխարհային կոնգրեսի առաջին կարգի դիպլոմ, 2015.
* Հանրային հեռուստաընկերության շնորհակալագրեր, 2016.
* Սփյուռքում հայապահպանության գործում ունեցած ավանդի համար պատվոգիր, 2018։

Ծանոթագրություններ
------------------

1. 1 2 3  «Նիդերլանդական Օրագիր»-ը
2. 1 2  «Թշնամու դեմ մենք էլ ենք պայքարում մեր կարողությունների սահմաններում. «Նիդերլանդական օրագրի» հիմնադիր-խմբագիր Աշոտ Կնյազյան»։ *armenpress.am*։ Վերցված է 2022-11-13

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |

 |
*Վիքիպեդիայում կան հոդվածներ Խաչատրյան ազգանունով այլ մարդկանց մասին։*

**Միքայել Վահանի Խաչատրյան** (դեկտեմբերի 16, 1915(1915-12-16) - հունվարի 15, 2004(2004-01-15), Երևան, Հայաստան), հայ շեփորահար, մանկավարժ, հասարակական գործիչ։ ՀԽՍՀ արվեստի վաստակավոր գործիչ (1965), պրոֆեսոր (1976 )։

Դաշնակահար, օպերային երգչուհի Մարիաննա Հարությունյանի ամուսինը։

Կենսագրություն
--------------

Միքայել Խաչատրյանը ծնվել է Շահրիար գյուղում։ 1933-1938 թվականներին սովորել է Երևանի Կոմիտասի անվան պետական կոնսերվատորիայում։ 1938 թվականին Հայաստանի նորաստեղծ ջազ նվագախմբի դիրիժոր Ցոլակ Վարդազարյանի հրավերով եղել է նվագախմբի առաջին շեփորահարը։ 1947 թվականին ավարտել է Մոսկվայի կոնսերվատորիան` պրոֆեսոր Տաբակովի դասարանը։ 1947-1950 թվականներին աշխատել է Հայֆիլհարմոնիայի սիմֆոնիկ նվագախմբում, 1950 թվականից` Երևանի օպերայի և բալետի թատրոնում, 1970-1973 թվականներին՝ գեղարվեստական ղեկավար և տնօրեն։ 1947-2004 թվականներին դասավանդել է Երևանի կոնսերվատորիայում, 1960-1967 թվականներին՝ դեկան, 1967-1970 և 1973-1985 թվականներին՝ պրոռեկտոր, 1981-1992 թվականներին, միաժամանակ՝ ամբիոնի վարիչ։

Խաչատրյանը հարստացրել է շեփորի երկացանկը՝ կատարելով փոխադրումներ և մշակումներ շեփորի և դաշնամուրի համար Բախի, Հենդելի, Հայդնի, Մոցարտի, Մենդելսոնի, Պուլենկի, Կոմիտասի, Սպենդիարյանի և այլոց ստեղծագործություններից։ Հեղինակել է «Շեփոր նվագելու դպրոց» վերնագրված դասագիրքը։

1963 թվականին Լենինգրադում, 1980 թվականին Տալլինում եղել է համամիութենական մրցույթների ժյուրիի անդամ, 1985 թվականին Բաքվում՝ Անդրկովկասյան մրցույթի ժյուրիի նախագահ։

Գրականություն
-------------

Թովմասյան Վ. Կյանքի ուրվագիծ։ Միքայել Խաչատրյան, Երևան, 2004։

Ծանոթագրություններ
------------------

1. ↑  «ИСКУССТВО ВЫДАЮЩЕГОСЯ МАСТЕРА»։ *golosarmenii.am*։ Վերցված է 2018-12-16
2. ↑  «Хачатрян, Михаил Ваганович - Пособие для трубы. Ч. 1 : С предисл. - Search RSL»։ *search.rsl.ru*։ Վերցված է 2018-12-16
3. ↑  *Biographischer Index Rußlands und der Sowjetunion* (ռուսերեն)։ Walter de Gruyter։ 2011-10-31։ ISBN 9783110933369
4. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | AV Production |
|  |
| Չափորոշչային վերահսկողություն | ՀԳՀԳ: 18213 |

 |
Անվան այլ կիրառումների համար տե՛ս՝ Միքայել Մանուկյան (այլ կիրառումներ)

**Միքայել Վլադիմիրի Մանուկյան** (ապրիլի 15, 1975(1975-04-15), Երևան, Հայկական ԽՍՀ, ԽՍՀՄ), հայ ուրոլոգ։ «Էրեբունի» բժշկական կենտրոնի գործադիր տնօրեն (2015)։ Բժշկական գիտությունների դոկտոր (2010)։

Կենսագրություն
--------------

Ծնվել է 1975 թվականի ապրիլի 15-ին, Երևան քաղաքում, բժիշկների ընտանիքում։ 1997 թվականին ավարտել է Երևանի Մխիթար Հերացու անվան պետական բժշկական համալսարանը։ 1997-1999 թվականներին կլինիկական օրդինատուրա է անցել Մոսկվայի բժշկական ակադեմիայի Սեչենովի անվան ուրոլոգիայի ամբիոնում «Ուրոլոգիա» մասնագիտությամբ, որն ավարտել է գերազանցությամբ։

1999-2002 թվականներին եղել է ՀՀ ԱՆ Առողջապահության ազգային ինստիտուտի Ս. Խ. Ավդալբեկյանի անվան ուրոլոգիայի ամբիոնի ասպիրանտ։ 2002-2004 թվականներին աշխատել է ՀՀ ԱՆ Առողջապահության ազգային ինստիտուտի Ս. Խ. Ավդալբեկյանի անվան ուրոլոգիայի ամբիոնում որպես ավագ լաբորանտ, 2004 թվականից՝ ուրոլոգիայի ամբիոնի ասիստենտ։

2002 թվականին պաշտպանել է «Երիկամների քարերի բուժման դիստանցիոն լիտոտրիպսիան» թեմայով թեզը՝ բժշկական գիտությունների թեկնածուի գիտական աստիճանի համար։

2005 թվականից «Էրեբունի» բժշկական կենտրոնի ուրոլոգիական կլինիկայի ղեկավարն է, որը զբաղվում է ուրոլոգիայի արդիական խնդիրներով, ինչպես նաև կանանց ուրոլոգիայի պրոբլեմներով։ 2007 թվականին նշանակվել է «Էրեբունի» բժշկական կենտրոնի վիրաբուժության գծով փոխտնօրեն, 2012 թվականին՝ «Էրեբունի» բժշկական կենտրոնի փոխտնօրեն, 2015 թվականին՝ «Էրեբունի» բժշկական կենտրոնի գործադիր տնօրեն։

2010 թվականին պաշտպանել է դոկտորական ատենախոսություն «Դիստանցիոն լիտոտրիպսիան և միզածորանային կոնտակտային լիտոտրիպսիան միզածորանի քարերի բուժման ժամանակ» թեմայով։ 2011 թվականից Երևանի Մխիթար Հերացու անվան պետական բժշկական համալսարանի ուրոլոգիայի ամբիոնի պրոֆեսոր է։

Հեղինակ է ավելի քան 20 հրատարակված աշխատանքների, որոնցից մի քանիսը արտասահմանյան ամսագրերում։

Ձեռքբերումներ
-------------

* Բժշկական գիտությունների դոկտոր (2010),
* Անդամակցություն գիտական ընկերություններում և կազմակերպություններում,
* Ուրոլոգիայի եվրոպական ասոցիացիայի անդամ,
* Էնդուրոլոգների միջազգային միության անդամ,
* Ուրոլոգների հայկական ասոցիացիայի անդամ։

Ծանոթագրություններ
------------------

1. ↑  «Supreme Certifying Committee»։ *bok.am* (հայերեն)։ Վերցված է 2023-08-31  CS1 սպաս․ հայերենը նշված է (link)
2. ↑  «Միքայել Մանուկյան»
3. ↑  «Միքայել Վլադիմիրի Մանուկյան»։ *www.erebunimed.com* (անգլերեն)։ Վերցված է 2023-08-31

Արտաքին հղումներ
----------------

* «Էրեբունի» ԲԿ-ի պրոֆեսոր, ուրոլոգ Միքայել Մանուկյանը Արցախում կկատարի հիվանդների ընդունելություն և վիրահատություններ
**Միքայել Քոլոյան** (հունիսի 21, 1982(1982-06-21), Երևան, Հայկական ԽՍՀ, ԽՍՀՄ), հայ սպորտսմեն, լողորդ։ Հայաստանի բազմակի չեմպիոն։ Ավելի քան 30 ռեկորդների հեղինակ Հայաստանում։ 2008 և 2012 թվականների Օլիպիական խաղերի մասնակից։ Լավագույն լողորդը Հարավային Կովկասում։ Միջազգային սպորտի վարպետ։

Կենսագրություն
--------------

Միքայել Քոլոյանը ծնվել է 1982 թվականի հունիսի 21-ին Երևանում։ 6 տարեկանից սկսել է զբաղվել լողով։ 1990-ականներին, ԽՍՀՄ-ի փլուզման և ղարաբաղյան հակամարտության հետևանքով, նա հեռացավ սպորտից։ Վերադարձել է 1995 թվականին, բայց ոչ լողորդ, այլ ջրագնդորդ։ Մի քանի տարի անց, 1998 թվականից, սկսեց նորից զբաղվել պրոֆեսիոնալ լողով։

Սպորտային կարիերա
-----------------

Միքայել Քոլոյանը, ով բազմիցս հաղթել է Հայաստանի առաջնություններում, ավելի քան 30 ազգային ռեկորդներ է կատարել։ 2008 թվականին մասնակցել է Պեկինում կայացած Օլիմպիական խաղերին, որտեղ 51.84 վայրկյան արդյունքով, զբաղեցրել է 51-րդ հորիզոնականը։ 2012 թվականին Լոնդոնում կայացած Օլիմպիական խաղերի մասնակից։

Մրցանակներ
----------

* Հայաստանի չենպիոն
* Հայաստանի ռեկորդակիր
* Լավագույն լողորդը Անդրկովկասում

Ծանոթագրություններ
------------------

1. 1 2  «Լոնդոն-2012. Հայ օլիմպիականները. Միքայել Քոլոյան»։ NEWS.am Sport։ 2012-07-04։ Վերցված է 2012-07-12
**Մերի Արաբիձե** (վրաց.՝ მერი არაბიძე, փետրվարի 25, 1994(1994-02-25), Սամտրեդիա, Իմերեթի մարզ, Վրաստան), վրացի շախմատիստուհի, որն ունի միջազգային վարպետի և կին գրոսմայստերի կոչումներ։ Նա Շախմատի աշխարհի երիտասարդական առաջնությունում նվաճել է 3 տիտղոս` 2004 թվականին մինչև 10 տարեկան աղջիկների, 2005 թվականին մինչև 12 տարեկան աղջիկների և 2011 թվականին մինչև 18 տարեկան աղջիկների։ Արաբիձեն երեք անգամ հաղթել է նաև Շախմատի Եվրոպայի երիտասարդական առաջնությունում` 2004 թվականին մինչև 10 տարեկան աղջիկների, 2006 թվականին մինչև 12 տարեկան աղջիկների և 2008 թվականին մինչև 14 տարեկան աղջիկների։

2014 թվականին Moscow Open-ի ժամանակ նա հաղթել է G մրցաշարը, որը ուսանողուհիների ցիկլային միջոցառում էր։

Արաբիձեն հասել է շախմատի աշխարհի կանանց 2015 թվականի առաջնության քառորդ եզրափակիչ, այն բանից հետո, երբ հաջորդաբար հաղթել է Էլիզաբեթ Պետցին, Յանիեթ Մարրերո Լոպեզին և Վիկտորյա Չմիլիտե Նիլսենին։ Այնուհետև նա պարտվել է Հարիկա Դրոնավալիին։

Արաբիձեն Վրաստանի հավաքականի կազմում հաղթել է Կանանց շախմատի աշխարհի թիմային 2015 թվականի առաջնությունը։ Այս մրցաշարում նա 3-րդ տախտակի համար նաև նվաճել է անհատական ոսկե մեդալ։ Նա Վրաստանի հավաքականի կազմում խաղացել է նաև 2013 և 2015 թվականներին Կանանց շախմատի Եվրոպայի թիմային առաջնությունում՝ 2015 թվականին նվաճելով թիմային բրոնզե մեդալ։

Ծանոթագրություններ
------------------

1. ↑  ratings.fide.com
2. ↑  «Interview with Meri Arabidze»։ Արխիվացված է օրիգինալից մարտի 28, 2015-ին։ Վերցված է 2015-08-07  `|url-status=` պարամետրը գոյություն չունի (օգնություն). *sochi2015.fide.com*
3. ↑  Moscow-Open 2014 G. *chess-results.com*.
4. ↑  Popova Galina (2014-02-12)։ «Moscow Open 2014 attracts over 1700 competitors»։ ChessBase։ Վերցված է 2016-07-10
5. ↑  "Georgia takes gold in Women’s World Team Chess Championship". Chessdom.
6. ↑  «OlimpBase :: European Women's Team Chess Championship :: Meri Arabidze»։ *www.olimpbase.org*։ Վերցված է 2016-07-10

Արտաքին հղումներ
----------------

* Անձնական էջ ՖԻԴԵ-ի կայքում
* Meri Arabidze chess games at 365Chess.com

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | 365chess · Chess DB · Chess Games · Chess Tempo · ՖԻԴԵ |

 |